Նոյեմբերի 21-ին «Արմավիրի զարգացման կենտրոն» ՀԿ-ի գրասենյակում կազմակերպվեց կլոր սեղան քննարկում, որը նպատակ ուներ ներկայացնել «Սոցիալական աշխատանքի պրակտիկայի զարգացում Արմավիրում և Արարատում» ծրագրի շրջանակներում իրականացված «Սոցիալական ծառայությունների տրամադրումն ու միջոլորտային համագործակցությունը Արմավիրի և Արարատի մարզերում» ուսումնասիրության արդյունքները պետական կառույցներին ու քաղաքացիական հասարակությանը, ինչպես նաև հիմք դնել՝ ստեղծելու սոցիալական ծառայություններ տրամադրող կազմակերպությունների և պետական կառույցների մարզային ցանց՝ ի նպաստ ընտանիքների ամրապնդման քաղաքականության գործընթացների համակարգման և շահերի պաշտպանության: